बीस लाख की वसूली पर धमकाने का मुकदमा दर्ज
उदयपुर. मावलीथाने में कुख्यात शराब तस्कर और हिस्ट्रीशीटर भरत डांगी के खिलाफ 20 लाख रुपए की अवैध वसूली के लिए धमकाने का मामला दर्ज करवाया है। एसएचओ लाभू राम ने बताया कि गंदोली, मावली निवासी सुनील टेलर पुत्र मोती लाल ने रख्यावल निवासी भरत डांगी के खिलाफ अवैध वसूली के लिए धमकाने का मामला दर्ज कराया है। पीड़ित डूंगरपुर के बिच्छीवाड़ा स्थित शराब की दुकान पर काम करता था। प्रार्थी ने बताया कि भरत डांगी ने गत वर्ष उसे जान से मारने की धमकी भरा फोन कर 20 लाख रुपए की मांग की थी। इसके बाद कुछ लोगों ने उसे बताया कि भरत डांगी ने उसके नाम की कुछ बदमाशों को सुपारी दी है। इसके बाद पीड़ित युवक डर के कारण कहीं चला गया। उसने थाने में रिपोर्ट डाक के जरिए भेजी है।
hin_Deva hin_Deva